  Майя Бывальцева Удмуртиысь устозэ муниципал кылдытэтэз быръёнъя конкурсын 16 ӵектосъёс коньдонлы сертификатъёс басьтӥзы. Данъян ужрад Уваын, Интыысь аскивалтон нуналлы сӥзем кенешонын ортчиз. Мон шумпотӥсько, милям таӵе конкурсмы вань шуыса. Вуоно арын ми сое юнматомы, оло, тросгес коньдон но номинациос висъяломы. Куке ми ӵектосъёслэсь улонэ пыӵамзэс адӟиськомы, уката ик соос калыкен, ужбергатӥсьёсын, муниципалитетъёсын валче вылысь быдэсъясько ке, ми дась ватсаса коньдон сётыны Александр Бречалов, Удмуртилэн тӧроезМуниципал кылдытэтъёс интыосын улӥсьёслэн лыдзыя кӧня ке номинациослы люкемын вал. Вормисьёслы 170 сюрсысен 800 сюрс манетозь сертификатъёс сётӥзы. Пичи Пурга ёросысь «Иваново-Самарское» муниципал кылдытэт 1 сюрслэсь ӧжыт улӥсьёсын поселениос пӧлын вормиз. Кабыста (Капустино) гуртын шутэтсконъя но спортъя инты лэсьтыны 170 сюрс манет утӥз. Муниципалитетлэн тӧроез Фёдор Верёвкин верамъя, гуртын 450 адями улэ, пӧлазы 100 пала пиналъёс. Милям ӵектосмы вал «Шутэтскон азбар». Ми малпамъя, та коньдон кошкоз нылпиослы шудон площадка лэсьтыны, шудон комплекс басьтыны, спортивной тренажёръёс, озьы ик югдытыны но чыры-пыры ужъёслы. <…> Пӧртэм арлыдо адямиос быгатозы шутэтскыны, дырзэс ортчытыны та шутэтскон азбарын Фёдор Верёвкин, Пичи Пурга ёросысь «Иваново-Самарское» муниципал кылдытэтлэн тӧроезВатсалом, 2017-тӥ арын ужамзы йылпумъянъёсъя «Удмурт Элькунысь устоез муниципал кылдытэт» ним басьтон вожвылъяськон 2018-тӥ арын 15–18 оштолэзе ортчиз. Конкурслэн нырысетӥ люкетаз 85 муниципал кылдытэтъёс пыриськизы. Кыкетӥяз 36 муниципалитетъёс лэземын вал. Тегъёс: Мерлык Ува коньдон муниципалтӧрлыкъёс АлександрБречалов  